Forslagsstiller: Roald Aga Haug

**Nasjonal Transportplan (NTP) - finansiering og prioritering av rassikring**

**Forslag:**

**Rassikring av riks og fylkesveg må prioriterast på topp i komande nasjonale transportplan.**

**Vestland Arbeiderparti meiner at løyvingane til rassikring i komande NTP må minimum doblast i første omgang.**

Grunngjeving:

I Norge er ei rekke arbeids og skulevegar rasutsette. Nasjonal rassikringsgruppe har kome fram til at alle raspunkt med høg og middels høg skredfaktor kan utbetrast i høve 12 år, dersom ein sluttar seg til nasjonal rassikringsgruppe sine prioriteringar. Vestland Arbeiderparti og Vestland fylkeskommune har slutta seg til Nasjonal rassikringsgruppe sine konklusjonar. Vi må no sørga for at denne politikken vert sett ut i livet. Det Norske Arbeiderparti og regjeringa har vedteke at det skal utferdigast ein forpliktande nasjonal skredsikringsplan. Dette må gje konkrete resultat i komande NTP. Vestland fylke er svært rasutsett. Nasjonale værframskrivingar viser at utfordringane i fylket vil auka grunna våtare klima. Både i fjor og i år har fylket vårt vore prega av omfattande vegstengingar på grunn av ras og rasfare. Smale og rasutsette vegar gjer at Vestland har infrastruktur som ligg langt bak det som er akseptabel standard i dag. No må Ap først sørga for å løfta dei områda som har det værst. No er det vanlege vegar sin tur.